**LĪGUMS**

**Par skolēnu dienasgrāmatu iespiešanu Daugavpils pilsētas vispārizglītojošajām izglītības iestādēm 2016./2017.mācību gadam**

Daugavpils 2016.gada \_\_.\_\_\_\_\_\_\_\_\_

**Daugavpils pilsētas Izglītības pārvalde**, reģistrācijas Nr.90009737220, Saules iela 7, Daugavpils, LV5401, turpmāk saukts Pasūtītājs, tās **Izglītības atbalsta nodaļas vadītājas Lidijas Plavinskas** personā, kura rīkojas pamatojoties uz Daugavpils pilsētas domes 2016.gada 8.jūlija izpilddirektores atvaļinājuma piešķiršanas rīkojuma Nr.214a pamata, no vienas puses, un

**SIA “Zelta Rudens Printing”,** reģ.nr. 40103645998, juridiskā adrese: Kandavas iela 39, Rīga, turpmāk saukta PIEGĀDĀTĀJS, tās **valdes locekļa** **ar tiesībām pārstāvēt kapitālsabiedrību atsevišķi Igora Sčastnija** personā, no otras puses,

abi kopā vai katrs atsevišķi turpmāk saukti “PUSES”, pamatojoties uz Daugavpils pilsētas domes iepirkuma komisijas 2016.gada 28.jūlijā lēmumu (iepirkumu komisijas sēdes protokols nr.3), iepirkumā “**Skolēnu dienasgrāmatu iespiešana Daugavpils pilsētas vispārizglītojošajām izglītības iestādēm 2016./2017.mācību gadam**”, identifikācijas nr. DPD 2016/131, noslēdza šādu Līgumu:

**1.Līguma priekšmets**

1.1.PASŪTĪTĀJS pasūta un pieņem, bet PIEGĀDĀTĀJS apņemas līguma darbības laikā veikt **skolēnu dienasgrāmatu iespiešanu Daugavpils pilsētas vispārizglītojošajām izglītības iestādēm 2016./2017.mācību gadam** (turpmāk – PRECE), saskaņā ar iepirkumā iesniegto tehnisko piedāvājumu (*pielikumā*), šajā līgumā noteiktajā kārtībā un termiņos.

**2.Pasūtītāja tiesības un pienākumi**

2.1.PASŪTĪTĀJU uz līguma darbības termiņu pārstāv: Lidija Plavinska, tālr.: 654 07437, e-pasts: lidija.plavinska@ip.daugavpils.lv.

2.2.PASŪTĪTĀJS ir tiesīgs veikt kontroli par šī līguma izpildi, pieaicinot speciālistus un ekspertus, pieprasot un saņemot ar līguma izpildi saistītos dokumentus.

2.3.PASŪTĪTĀJS pasūta PRECES pēc vajadzības un tam nav pienākums veikt PREČU pasūtījumu par visu līguma 5.2.punktā noteikto līguma summu un/vai iegādāties visas tehniskajā piedāvājumā norādītās PRECES.

2.4.PASŪTĪTĀJAM nepieciešamības gadījumā ir tiesības mainīt pasūtāmās PRECES daudzumu, nemainot PREČU vienību cenas, ar nosacījumu, ka šo darbību rezultātā netiek pārsniegta šī līguma noteiktā līguma summa.

2.5.PASŪTĪTĀJAM ir tiesības nepieņemt PRECI, ja tā neatbilst tehniskā piedāvājumā norādītājam PREČU veidiem.

2.6.PASŪTĪTĀJS ir atbildīgs par savlaicīgu PREČU piegādes apmaksu saskaņā ar līguma nosacījumiem.

**3.PIEGĀDĀTĀJA tiesības un pienākumi**

3.1.PIEGĀDĀTĀJU uz līguma darbības termiņu pārstāv:\_\_\_\_\_\_\_\_\_\_\_\_\_, mob.tālr.:\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_.

3.2.PIEGĀDĀTĀJS ir atbildīgs par piegādājamo PREČU kvalitāti un to savlaicīgu piegādi saskaņā ar līguma nosacījumiem.

**4.Preču pieņemšana un kvalitāte**

4.1.Pēc PREČU piegādes PIEGĀDĀTĀJS nodod PASŪTĪTĀJAM preču pavadzīmi, kurā tiek detalizēti uzskaitītas piegādātās PRECES. Ja PASŪTĪTĀJS konstatē, ka piegādātā PRECES atbilst Līguma prasībām, PASŪTĪTĀJS un PIEGĀDĀTĀJS pēc attiecīgās pavadzīmes iesniegšanas PASŪTĪTĀJAM paraksta to kā pieņemšanas – nodošanas aktu.

4.2.Ja piegādāto PREČU pieņemšanas procesā tiek konstatēti defekti vai atkāpes no Līguma noteikumiem, PREČU pieņemšanu pārtrauc un tiek sastādīts divpusējs akts, kurā tiek uzskaitīti visi konstatētie defekti vai atkāpes no Līguma, kā arī tiek noteikti termiņi, kuros PIEGĀDĀTĀJS novērš minētos trūkumus.

4.3.Pretenzijas par PRECES kvalitāti PASŪTĪTĀJS var pieteikt 1 (vienas) darba dienas laikā no attiecīgās pavadzīmes saņemšanas dienas.

4.4.PREČU drukāšana tiek nodrošināta labā drukas kvalitātē;

4.5.Piegādātajām PRECĒM jābūt kvalitatīvām un jāatbilst Līguma prasībām.

4.6.Pasūtīto PREČU veids, daudzums un cena tiek norādīti preču pavadzīmē-rēķinā.

**5.Līguma summa un norēķinu kārtība**

5.1.PREČU vienības cenas ir noteiktas tehniskajā piedāvājumā. PREČU vienības cenas paliek nemainīgas visā līguma darbības laikā.

5.2.Kopējā līguma summa šī līguma darbības laikā ir **EUR 4780.00** /*četri tūkstoši septiņi simti astoņdesmit euro 00 centi*/.

5.3.Pievienotās vērtības nodoklis tiekaprēķināts un maksāts papildus,atbilstoši Latvijas Republikas normatīvajos aktos noteiktajai kārtībai un apmēram.

5.4.Pēc PRECES un preču pavadzīmes-rēķina saņemšanas un parakstīšanas, 20 /*divdesmit*/ kalendāro dienu laikā, PASŪTĪTĀJS maksā PIEGĀDĀTĀJAM rēķinā norādīto summu bezskaidrā naudā ar pārskaitījumu uz PIEGĀDĀTĀJA norādīto bankas norēķinu kontu. Par samaksas dienu, šī līguma izpratnē uzskatāms PASŪTĪTĀJA bankas maksājuma uzdevumā minētais datums.

5.5.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm, tad nodokļu apmērs tiek pārrēķināti un rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**6.Līguma izpildes kārtība**

6.1.PIEGĀDĀTĀJS 2 (divu) nedēļu laikā no līguma spēkā stāšanās dienas saskaņo ar katru tehniskajā specifikācijā norādītās skolas direktoru vai atbildīgo personu katras skolas dienasgrāmatās iekļaujamās individuālās prasības atbilstoši tehniskajai specifikācijai.

6.2.PIEGĀDĀTĀJS saskaņo ar Pasūtītāju katras skolas dienasgrāmatas kontroldrukas eksemplārus pirms visas partijas iespiešanas.

6.3.PIEGĀDĀTĀJS veic PREČU piegādi PASŪTĪTĀJAM uz PASŪTĪTĀJA adresi 1 (viena) mēneša laikā no līguma spēkā stāšanās dienas, bet PASŪTĪTĀJS norēķinās par piegādāto PRECI šajā līgumā paredzētajā kārtībā. Visus izdevumus, kas saistīti ar PREČU piegādi PASŪTĪTĀJAM, sedz PIEGĀTĀJS.

6.4.PREČU piegāde tiek apliecināta ar PREČU pavadzīmi-rēķinu, kas pēc tās parakstīšanas kļūst par šī līguma būtisku un neatņemamu sastāvdaļu.

6.5.PASŪTĪTĀJS PRECES pieņem pēc veida, daudzuma, kvalitātes un kvantitātes, kuru pārbauda saņemšanas brīdī, pamatojoties uz PREČU pavadzīmēm, par piegādes datumu uzskatot PREČU pavadzīmē norādīto datumu.

6.6.Līdz PRECES piegādei PASŪTĪTĀJAM tā norādītajā adresē un PREČU pavadzīmes parakstīšanai, visi riski, tajā skaitā risks par PRECES bojājumiem vai bojāeju, gulstas uz PIEGĀDĀTĀJU.

**7.Līguma darbības termiņš**

7.2.Līgums ir spēka līdz PUŠU saistību pilnīgai izpildei.

**8.PUŠU atbildība**

8.1.PUSES ir atbildīgas par savas prettiesiskas darbības vai bezdarbības rezultātā otrai PUSEI nodarītajiem zaudējumiem.

8.2.Ja PASŪTĪTĀJA vainas dēļ apmaksa par saņemto pasūtījumu netiek veikta līgumā noteiktā termiņā, PASŪTĪTĀJS maksā IZPILDĪTĀJAM līgumsodu 0.1% apmērā no noteiktajā termiņā neapmaksātās summas par katru nokavēto dienu, bet kopumā ne vairāk kā 10% (desmit procenti) no kopējās summas. Līgumsoda samaksa neatbrīvo PASŪTĪTĀJU no līguma saistību turpmākas pienācīgas pildīšanas.

8.3.Ja IZPILDĪTĀJA vainas dēļ PRECES pasūtījums netiek piegādāts (nodots) līgumā noteiktā termiņā un apjomā, IZPILDĪTĀJS maksā PASŪTĪTĀJAM līgumsodu 0.1% apmērā no PRECES pasūtījuma summas par katru nokavēto dienu, bet kopumā ne vairāk kā 10% (desmit procenti) no kopējās summas. Līgumsoda samaksa neatbrīvo IZPILDĪTĀJU no līguma saistību turpmākas pienācīgas pildīšanas.

8.4.PASŪTĪTAJAM ir tiesības vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, nekavējoties informējot par to PIEGĀDĀTĀJU, ja ir iestājies vismaz viens no šādiem gadījumiem

8.4.1.PIEGĀDĀTĀJAM iestājas maksātnespēja vai tā saimnieciskā darbība tiek izbeigta, pārtraukta vai apturēta;

8.4.2.PIEGĀDĀTĀJS nepiegādā tehniskā piedāvājumā minētās pasūtītās PRECES un nedēļas laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.4.3.PIEGĀDĀTĀJS piegādā PRECES, kas nav norādītas PIEGĀDĀTĀJA tehniskajā piedāvājumā, un divu darba dienu laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.4.4.PIEGĀDĀTĀJS piegādā PRECES, kas ir norādītas PIEGĀDĀTĀJA tehniskajā piedāvājumā, bet kuras ir ar defektu (brāķis), un divu darba dienu laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.4.5.PIEGĀDĀTĀJS piegādā PRECES par lielākām PREČU vienību cenām nekā noteikts PIEGĀDĀTĀJA tehniskā piedāvājumā un divu darba dienu laikā pēc PASŪTĪTĀJA pretenzijas saņemšanas nav novērsis trūkumus uz sava rēķina.

8.5.Līgumsoda samaksa neatbrīvo PUSES no pārējo Līguma saistību izpildes.

**8.Nepārvarama vara**

9.1.Neviena no līguma PUSĒM nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

9.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, piemēram, tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

9.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.4.PUSEI, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

9.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**10.Pārējie nosacījumi**

10.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

10.2.Strīdus šī līguma ietvaros PUSES risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

10.3.Jebkura no PUSĒM iepriekš rakstiski brīdinot otru pusi ir tiesīga vienpusēji atkāpties no šī līguma izpildes un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

10.4.Līgums sastādīts divos eksemplāros uz \_\_ (*vārdiem*) lapām.

Pielikumā: tehniskā specifikācija (*kopija*), tehniskais piedāvājums (*kopija*).

**11.Pušu juridiskās adreses un rekvizīti**

|  |  |
| --- | --- |
| **Pasūtītājs:**  Daugavpils pilsētas Izglītības pārvalde reģistrācijas Nr.90009737220,  Saules iela 7, Daugavpils, LV-5401  AS “Citadele banka”, kods PARXLV22,  konts LV13PARX0000850062460  Daugavpils pilsētas Izglītības pārvaldes  Izglītības atbalsta nodaļas vadītāja    \_\_\_\_\_\_\_\_\_\_\_\_\_\_\_\_\_\_\_ L.Plavinska | **Piegādātājs:**  **SIA “Zelta Rudens Printing”**  Reģ. Nr.40103645998  Kandavas iela 39, Rīga, LV-1083  Tālr.67624955, fakss:67805542  e-pasts: [info@zr.lv](mailto:info@zr.lv)  AS DNB banka, kods: RIKOLV2X  Konts LV44RIKO0002013296684  Valdes loceklis  \_\_\_\_\_\_\_\_\_\_\_\_\_\_\_\_\_ I.Sčastnijs |